Cornerstone av Styx

Cornerstone er det niande studioalbumet av det amerikanske rockebandet Styx, gjeve ut i 1979. Det var det tredje albumet deira på rad som selte til platinaplate i USA og var det einaste albumet dei vart nominert til ein Grammypris for i kategorien beste rockesong av ein duo eller ei gruppe. Som dei fire førre albuma, produserte Styx albumet sjølv. Albumet vart spelt inn i Pumpkin Studios i Oak Lawn i Illinois.

Cornerstone er mest kjend for å innehalde den einaste singelen deira som gjekk til topps på Billboard Hot 100-lista, powerballaden «Babe». Albumet inneheld òg folkrocksongen «Boat on the River», som vart ein hit i Europa, men gjekk ikkje inn på lista i USA.

Cornerstone vart det første av albuma til Styx som nådde topp 5 på albumlista i USA, då det nådde andreplassen på Billboard 200-lista.

Bakgrunn

Albumet representerte ein musikalsk overgang for Styx, sidan bandet la meir vekt på ein popstil enn den progressive rocken som hadde dominert dei tidlegare albuma deira. Albumet nådde andreplassen i USA og var det høgasteplasseringa dei oppnådde fram til etterkomaren Paradise Theatre i 1981 gjekk heilt til topps.

Mange av songane på Cornerstone er skrivne av Dennis DeYoung og Tommy Shaw—fem av ni songar.

Den første singelen frå albumet var «Babe», skriven av De Young som ei gebursdagsgåve til kona Suzanne. Songen gjekk til topps på den amerikanske singellista. Songen vart først framført og spelt inn som ein demo av berre han og Panozzo-brørne, men sjefar i A&M høyrde sporet og insisterte å ta han med på albumet. Shaw la til ein gitarsolo i den midtre delen av songen.

«First Time» var ein annan powerballade skriven av DeYoung, og var meint å bli den andre singelen frå Cornerstone, men Shaw var uroa for at det ville framandgjere hardrockfansen deira om dei gav ut to balladar på rad. Han kjende så sterkt på dette at han truga med å slutte bandet. Den livlige songen «Why Me», òg denne av DeYoung, vart vald ut i staden og nådde 26. plassen på singellista. Kranglinga dette medførte var sterk nok til at DeYoung ei kort stund fekk sparken frå bandet, men han vart invitert attende før det nådde pressa.

Det største bidraget til Shaw på albumet var den viseaktige «Boat on the River», som vart den største hitten deira i Europa. Shaw skreiv òg poprocksongen «Never Say Never,» opningssporet «Lights» i lag med DeYoung, den meir progressive «Love in the Midnight» og «Borrowed Time», som òg var skriven i lag med DeYoung.

James Young skreiv éin song på albumet, hardrocksongen «Eddie», som var retta mot Edward Kennedy, der han bad han om å ikkje prøve å bli president i USA. Young brukte ein gitarsynthesizer på solopartiet.

Instrumentalt gjekk musikken meir i ei pop- og organisk retning. DeYoung brukte eit Fender Rhodes elektrisk piano på over halvparten av songane, og gruppa brukte verkelege blåsarar og strykarar på fleire av songane. Sjølv om albumet selde godt, synte Cornerstone dei første spora av at det kollektive, kunstnariske synet til gruppa var byrja å slå sprekker, og førte etter kvart til at Styx vart oppløyst etter albumet Kilroy Was Here i 1983.

Innhald

Medverkande

Styx
 Dennis DeYoung – vokal, klaverinstrument, trekkspel
 Tommy Shaw – vokal, elektrisk og akustisk gitar, mandolin, autoharpe 
 James «JY» Young – vokal, elektrisk gitar
 Chuck Panozzo – bassgitar
 John Panozzo – trommer, perkusjon

Andre medverkande
 Steve Eisen – saksofon på «Why Me»
 Arnie Roth – strykarar på «First Time» og «Love in the Midnight»
 Ed Tossing – horn

Produksjon
 Produsent: Styx
 Lydteknikarar: Rob Kingsland, Gary Loizzo
 Blåsararrangement: Ed Tossing
 Strykararrangement: Arnie Roth
 Design: Mick Haggerty
 Fotografi: Aaron Rapoport
 Mastering: Ted Jensen

Salslister
Album - Billboard (USA)

Singles

Kjelder

Denne artikkelen bygger på «Cornerstone (Styx album)» frå ,  den 5. juni 2020. 
 oppgav desse kjeldene:

Musikkalbum frå 1979
A&M Records-album
Styx-album